Itaalia köök

Itaalia köök on Itaalia toiduvalmistamise traditsioon. See traditsioon on väga pikk, Itaalias on toitusid, mis on pärit rooma ajast. Itaalia toidud ei ole väga keerulised ja sisaldavad võrdlemisi vähe koostisosi. Köök on erinev Itaalia eri piirkondades. Arvatavasti kõige tuntumad toidud itaalia köögis on pitsa ja pasta, jookidest on tuntud espresso. Palju kasutatakse oliiviõli.16 of The Most Iconic Foods to Eat in Italy Walks.

Itaalia hommikusöök on enamasti kohv või piim magusate pagaritoodetega. Itaalia lõunasöök võib olla kuni viiekäiguline. Kõigepealt on eelroog (antipasto), siis on pasta- või riisiroog, või supp, siis on peamine roog (enamasti liha- või kalatoit), millele lisaks on toored või hautatud köögiviljad. Ning lõpuks on värsked puuviljad ja magustoit. Itaalia õhtusöök sarnaneb lõunasöögiga, kuid on palju kergem.

 Tuntumad toidud 
pisi|Delikatessipood Roomas
 Kalatoidud – carpaccio
 Kastmed – moretum, pesto, raguu
 Lihatoidud – carbonara, pancetta, ravioolid
 Magustoidud – besee, gelato, panna cotta, sfogliatella, tiramisu
 Pagaritooted – cannoli, focaccia, grissini, panettone
 Riisitoidud – risoto
 Supid – ribollita
 Muud – lasanje, pasta al forno, polenta, sorrento

 Tuntumad joogid 
 Kokteilid – bellini, spritz
 Liköörid ja brändid – amaretto, grappa, limoncello
 Veinid

 Olulised toiduained 
pisi|Basiilik Itaalia turul
 Juustud – burrata, gorgonzola, grana padano, mozzarella, parmesan, pecorino, ricotta 
 Köögiviljad – artišokk, küüslauk, lillkapsas, oliivid, seened, sibul, tomatid
 Liha ja kala – anšoovis, prosciutto
 Ürdid ja vürtsid – basiilik, kappar, oregano, petersell, rosmariin, rukola, salvei, tüümian

 Söögi- ja joogikohad 
Itaalias on mitmesuguseid restorane. Osteria on restoran, kus toitude valik on väike, võib olla ainult üks toit, tavaliselt kohalik. Trattoria on samuti odav restoran väikese toitude valikuga, kuigi suuremaga kui osteria, tavaliselt perekondlik omand. Ristorante on tüüpiline restoran. Enoteca on veinibaar, söökidest müüakse ainult suupisteid. Tavola calda on einelaud, kus müüakse valmistehtud toitusid. Taverna on nagu trahter. Pasticceria on koht, kus pakutakse pagaritooteid. Paninoteca on koht, kus pakutakse sändvitše nimega panini. Pizzerias pakutakse pitsasid, kuid ka salateid ja pastat. Võimalik on osta terve pitsa, või tükk ristkülikukujulisest pitsast kaalu järgi. Gelateria on jäätisekohvik. Rosticceria on koht, kus müüakse valmistehtud kuumi toite koju kaasavõtmiseks. Bottiglieria on veinipood. Caffè on kohvik.

 Vaata ka 
 Tex-mex
 Prantsuse köök
 Hispaania köök
 Lombardia köök

 Viited